**ตัวชีวัด 6.1.21 โครงการจัดงานเกษตรคณะผลิตกรรมการเกษตรประจำปี**

**เผยแพร่** : [พิธีเปิดงานเกษตรคณะผลิตกรรมการเกษตร ประจำปี 2568 “กาดเสพสุข”](https://ap.mju.ac.th/wtms_newsDetail.aspx?nID=33198&lang=th-TH)

โครงการจัดงานเกษตรคณะผลิตกรรมการเกษตรประจำปี จัดขึ้นระหว่างวันที่ 17-19 กุมภาพันธ์ 2568 ณ บริเวณรอบอาคารเฉลิมพระเกียรติสมเด็จพระศรีนครินทร์ มหาวิทยาลัยแม่โจ้ โดยมีวัตถุประสงค์เพื่อเผยแพร่ประชาสัมพันธ์สินค้าและบริการของคณะผลิตกรรมการเกษตรแก่ประชาชน เกษตรกร องค์กรต่าง ๆ ทั้งภาครัฐและเอกชน เป็นการเผยแพร่ประชาสัมพันธ์การดำเนินงานด้านการเรียนการสอน ด้านการวิจัยและบริการวิชาการ และงานด้านอื่น ๆ ที่เกี่ยวข้องของคณะผลิตกรรมการเกษตร และ เพื่อหารายได้ให้ฝ่ายกิจการพิเศษ คณะผลิตกรรมการเกษตร และมหาวิทยาลัยแม่โจ้แสดงศักยภาพทางวิชาการเกษตรมุ่งสู่อนาคตในระดับนานาชาติ เผยแพร่ผลงาน ถ่ายทอดเทคโนโลยีและองค์ความรู้ทางการเกษตรที่เหมาะสมแก่ประชาชน เกษตรกร องค์กรต่าง ๆ ทั้งภาครัฐและภาคเอกชน มุ่งสู่มหาวิทยาลัยเชิงนิเวศ (GO Eco University) และมหาวิทยาลัยยั่งยืน (Sustainable University) รวมถึงเกิดการประสานงานการทำงานร่วมกันกับผู้เกี่ยวข้องทุกกลุ่มที่มีส่วนร่วมในการพัฒนามหาวิทยาลัยอย่างยั่งยืน และวันอาทิตย์ที่ 16 กุมภาพันธ์ 2568   
ผู้ช่วยศาสตราจารย์ ดร.ประภากร ธาราฉาย รักษาการแทนรองอธิการบดี เป็นประธานในพิธีเปิดงานเกษตรคณะผลิตกรรมการเกษตร ประจำปี 2568 “กาดเสพสุข”และมอบเกียรติบัตรให้กับนักศึกษาที่ชนะการแข่งขันทักษะเกษตร ในงานประเพณี 4 จอบแห่งชาติ และพนักงานร้านนมเกษตรแม่โจ้ กล่าวรายงานโดย นายนภัทร  ขัดคำ นายกสโมสรนักศึกษาคณะผลิตกรรมการเกษตร การจัดงานในครั้งนี้ดำเนินงานโดยสโมสรนักศึกษาคณะผลิตกรรมการเกษตร และเป็นการส่งเสริม พัฒนาทักษะนักศึกษาให้เป็นผู้ประกอบการ อีกทั้งยังเป็นการร่วมแสดงความยินดีกับบัณฑิต มหาบัณฑิต และดุษฎีบัณฑิตที่จะเข้ารับพระราชทานปริญญาบัตร ครั้งที่ 47 ในวันที่ 18 กุมภาพันธ์ 2568 ที่จะถึงนี้

